развеселяващи истории за BMW
Адска жега. Един баровец карал BMW-то си и влязъл в едно село. Земята била напукана и всичко наоколо било изсъхнало. Изведнъж колата поднесла и влязла в една канавка, която била пълна с вода, въпреки жегата. Човекът 10 минути се опитвал да излезе от там, но безуспешно. Тъкмо се готвел да излезе от колата за да потърси помощ, когато покрай него минал един трактор. Баровеца свирнал на тракториста и той спрял до канавката.
- Добър ден. Ще можете ли да ми помогнете да изляза от тая канавка? 10 минути се опитвам, но безуспешно.
Тракториста:
- Добър ден. Разбира се. 200 лева ще струва услугата.
Баровеца като чул сумата и учудено отговорил:
- Добре де, защо толкова скъпо взимаш за едно изваждане от една канавка?
Тракториста отговорил кратко и ясно:
- В тая жега питаш ли ме на мене какво ми е да поддържам тая вода постоянно.